送醫家孟宗良漢卿
作者：楊萬里
朝代：宋

paragraphs: 醫家者流多盧人，亦如許靖浪得名。
有眼何曾識內經，有手何曾赦方兄。
一丸足可殺一命，却道良醫逢死病。
荆溪此輩端不稀，向來吾兒命如絲。
孟君談笑能起死，吾兒更生一彈指。
我今挂帆上江西，君來送我別荆溪。
贈別只有七字詩，千萬珍重慰相思。
它年荆溪說神醫，非吾孟君更阿誰，倉公華佗何必奇。